Gadafijeva porodica u Alžiru
Gadafijevi supruga, kćer, dva sina i njihova deca jutros su prešli preko libijske granice u Alžir, izveštavaju alžirski mediji
Pobunjenički komandanti u Misrati kažu da su opozicione snage koje nastavljaju kretanje prema Sirti sa zapada, stigle na tridesetak kilometara od ovog primorskog grada udaljenog 450 kilometara istočno od Tripolija. Portparol opozicije je juče saopštio da će pobunjeničke snage osvojiti Sirtu silom, ukoliko pregovori o predaji sa plemenskim starešinama u gradu ne budu uspešni. , kaže pobunjenički borac Zijad Ahmed. Gadafi se nigde nije pojavio otkako su pobunjenički borci osvojili Tripoli, a region Sirte se smatra jednom od lokacija gde bi on mogao da se krije. Nešto ranije, pobunjenici su saopštili da su zauzeli grad Bin Džavad, 150 kilometara istočno od Sirte, posle višednevnih borbi sa Gadafijevim pristalicama. Borci za ljudska prava kažu da je moguće da su pripadnici Gadafijevih snaga počinili ratne zločine prilikom prošlonedeljnog ulaska pobunjenika u prestonicu, ubivši desetine zatvorenika i streljajući brojne civile po kratkom postupku. Vođe pobunjenika kažu da sa Gadafijem neće biti pregovora. ", istakao je ministar informisanja u Nacionalnom prelaznom savetu Mahmud Šamam. Organizacija Hjuman rajts voč je saopštila da su njeni istražitelji prikupili dokumentaciju o više od 110 leševa pronađenih na četiri lokacije u Tripoliju, od kojih su mnogi po svemu sudeći likvidirani bilo u zatvoru, bilo sa vezanim rukama. Portparol opozicionih snaga, pukovnik Ahmed Bani, izjavio je da su pobunjenici zabirnuti za sudbinu nekih 40 hiljada zatvorenika koje su Gadafijeve snage držale u pritvoru.